Държавен вестник, бр. 27, 2013 г., стр. 9

БРОЙ  27	
Д Ъ Р Ж А В Е Н  В Е С Т Н И К 	
СТР.  9  
критериите за оценка, определени в решени­
ето на Министерския съвет за откриване на 
процедурата, и конкурсната документация.
(3) По изключение при повече предложения 
или при по голяма сложност и/или обем на 
офертите председателят на комисията опреде­
ля срок до 7 дни за запознаване на комисията 
с всички оферти.
Чл. 8н. (1) Комисията изготвя доклад, 
проект на решение на Министерския съвет 
и протокол за резултатите от конкурса в 
10-дневен срок от приключването му.
(2) Министерският съвет приема решение за 
определяне на спечелилия конкурса участник, 
което се обнародва в „Държавен вестник“. С 
решението се оправомощава министърът на 
регионалното развитие и благоустройството 
да сключи договор за концесия от името на 
концедента със спечелилия участник.
(3) Решението по ал. 2 подлежи на обжал­
ване относно неговата законосъобразност по 
реда на Закона за концесиите в 10-дневен срок 
от обнародването му в „Държавен вестник“. 
(4) В 14-днeвен срок от изтичането на срока 
по ал. 3 решението на Министерския съвет 
по ал. 2 се изпраща от длъжностното лице, 
определено от министъра на регионалното 
развитие и благоустройството, който органи­
зира провеждането на конкурса, за вписване 
в Националния концесионен регистър.
Чл. 8о. (1) Министърът на регионалното 
развитие и благоустройството и спечелилият 
конкурса участник сключват договор за кон­
цесия в едномесечен срок от влизане в сила 
на решението по чл. 8н, ал. 2.
(2) При отказ за сключване на договора 
спечелилият конкурса участник губи гаран­
цията за участие в конкурса.
(3) За неуредените случаи по сключването, 
изпълнението и прекратяването на договора 
за концесия се прилагат съответно разпоред­
бите на Закона за концесиите и правилника 
за прилагането му.“
§ 9. В чл. 10 се правят следните изменения 
и допълнения:
1. В ал. 1 думите „пясъчните дюни“ се 
заличават.
2. В ал. 2 т. 1 се отменя.
3. В ал. 3:
а) в т. 2 букви „а“, „б“, „в“ и „г“ се изме­
нят така:
„а) плътност на застрояване (П застр.) – до 
10 на сто;
б) минимална озеленена площ (П озел.) – 
най-малко 80 на сто, като половината от нея 
трябва да бъде осигурена за дървесна расти­
телност;
в) характер на застрояването – ниско, с 
височина до 6 м;
г) при изграждане на озеленени пло­
щи – паркове и градини, в които се допуска 
строителство без промяна на предназначение­
то им на мрежи и съоръжения на техническата 
инфраструктура, открити обекти за спортни 
или културни дейности, площадки за игра, 
монументално-декоративни, информационни 
и рекламни елементи – спомагателните по­
стройки и съоръжения към открити обекти 
за спортни или културни дейности могат да 
заемат до 10 на сто от площта на урегулирания 
поземлен имот и да имат височина до 6 м;“
б) точка 3 се изменя така:
„3. поставянето на преместваеми обекти на 
градското обзавеждане – спирки на масовия 
градски транспорт, монументално-декора­
тивни елементи, пейки, осветителни тела, 
информационни табла, съдове за събиране 
на отпадъци, чешми, фонтани и часовници;“
в) в т. 4 думите „по ал. 4, т. 5 – 7“ се за­
менят с „по ал. 4, т. 5 – 8“. 
4. В ал. 4 се създава т. 8:
„8. изграждането на подземни проводи, 
мрежи и съоръжения на техническата ин­
фраструктура.“
5. Създават се нови ал. 5 и 6:
„(5) В наредбата по чл. 7, ал. 9 се опреде­
лят дейностите по ал. 4, които могат да се 
осъществяват на територията на морските 
плажове, които не са предоставени на кон­
цесия или под наем. 
(6) Зоната на активната плажна площ по 
ал. 4, т. 1 за свободно разполагане на плажни 
принадлежности от страна на посетителите 
е равностойна като достъп до морето със 
зоните с разположени от концесионера или 
наемателя плажни принадлежности, които 
той предоставя възмездно на посетителите 
на морския плаж. Зоната се обозначава на 
морския плаж и на указателните табели, по­
ставяни от концесионера или от наемателя 
на съответния морски плаж.“ 
6. Досегашната ал. 5 става ал. 7 и в нея:
а) в т. 1 думата „площта“ се заменя с „ак­
тивната плажна площ“, а думата „площ“ се 
заменя с „активна плажна площ“;
б) в т. 2 думата „площта“ се заменя с „ак­
тивната плажна площ“, а думата „площ“ се 
заменя с „активна плажна площ“.
7. Създава се ал. 8:
„(8) Към обектите за бързо хранене по ал. 4, 
т. 2 се допуска ползването на допълнителна 
търговска площ на морския плаж извън площ­
та по ал. 7, която не може да заема повече 
от 2 на сто от активната плажна площ – за 
плажовете до 40 дка, и повече от 1 на сто – за 
плажовете над 40 дка.“
8. Досегашната ал. 6 става ал. 9.
§ 10. Създава се чл. 12а: